Държавен вестник, бр. 58, 2022 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  58
Осъжда Администрацията на Министер­
ския съвет на Република България да заплати 
на Стойчо Николов Стоев, Камен Желязков 
Иванов, Илия Георгиев Велев, Явор Велинов 
Големанов, Борислав Пеев Пеев, Лъчезар 
Йорданов Велинов, Румен Павлов Русев, Вен­
цислав Стойков Велев, Венцислав Георгиев 
Велев, Николай Цонков Недялков и Емил 
Павлов Кючуков по 1000 лв. разноски за 
производството на всеки от тях.
Решението може да се обжалва в 14-дневен 
срок от съобщението пред петчленен състав 
на Върховния административен съд.
При влизането му в сила решението под­
лежи на обнародване в „Държавен вестник“.
Председател:
Георги Чолаков
ОСОБЕНО МНЕНИЕ
на съдия Светлана Борисова по адм.д. 
№ 14272/2018 г. на ВАС, трето отделение
Не съм съгласна с мнението на мнозин­
ството от състава, че разпоредбата на чл. 44, 
ал. 1 от Наредбата за пенсиите и осигурител­
ния стаж в частта относно думите: „... след 
навършване на пълнолетие...“ и разпоредбата 
на чл. 44, ал. 2 от Наредбата за пенсиите и 
осигурителния стаж в частта относно думите 
„,... а за ненавършилите пълнолетие – към 
датата на навършване на пълнолетието“ про­
тиворечат на норми от по-висок ранг и поради 
това следва да бъдат отменени.
Посоченото изискване в чл. 44 от наредба­
та, че осигурителен стаж за трета категория 
се признава за времето на наборна военна 
служба и времето на обучение на курсанти 
и школници след навършване на пълнолетие, 
съответства изцяло на законовата разпоредба 
на чл. 97 от Закона за отбраната и въоръже­
ните сили на РБ от 1995 г. (отм.), съгласно 
която всички мъже, граждани на Република 
България, годни за военна служба, без раз­
лика на раса, народност, вероизповедание, 
образование, социален произход и семейно 
положение, които са навършили 18 години, 
подлежат на наборна военна служба. След 
като изискването на закона е наборна военна 
служба и осигурителният стаж за нея да се 
признава само за навършили пълнолетие лица, 
същото правило следва да важи и за времето 
на обучение на курсантите и школниците и 
осигурителен стаж да се признава само за 
времето, през което те са пълнолетни.
Основната проверка за законосъобразност 
на оспорената наредба, която съдът следва да 
извърши, е доколко тя е съобразена със закона, 
действал към момента на съществуване на 
наборна военна служба. В случая проверката 
установява съответствие на разпоредбата на 
чл. 44 от наредбата с чл. 97 от Закона за от­
браната и въоръжените сили на РБ от 1995 г.
В чл. 9, ал. 7 от КСО за осигурителен 
стаж при пенсиониране се зачита периодът 
на наборна служба, а изискването за наборна 
служба е навършването на 18 години съгласно 
чл. 97 от ЗОВСРБ (отм.). Поради това считам, 
че с подзаконов нормативен акт не може да 
се разширява кръгът на лицата с признат 
осигурителен стаж за наборна служба, когато 
те не отговарят на законовото изискване за 
изпълняването є.
Считам, че жалбата е неоснователна и 
следва да бъде отхвърлена.
Съдия:
Светлана Борисова
4514
РЕШЕНИЕ № 7164
от 14 юли 2022 г.
по административно дело № 2874 от 2022 г.
Върховният административен съд на Репуб-
лика България – петчленен състав – I колегия, 
в съдебно заседание на девети юни две хиляди 
и двадесет и втора година в състав: предсе­
дател: Марио Димитров, членове: Любомира 
Мотова, Мадлен Петрова, Светослав Славов, 
Любка Петрова, при секретар Григоринка 
Любенова и с участието на прокурора Чавдар 
Симеонов изслуша докладваното от съдията 
Мадлен Петрова по административно дело 
№ 2874/2022 г.
Производството е по реда на чл. 208 и сл. 
АПК.
С Решение № 5435 от 8.05.2020 г. на три-
членен състав на Върховния административен 
съд, трето отделение, постановено по адм. д. 
№ 14272/2018 г., са отменени разпоредбата на 
чл. 44, ал. 1 от Наредбата за пенсиите и осигу­
рителния стаж в частта относно думите „... след 
навършване на пълнолетие“ и разпоредбата 
на чл. 44, ал. 2 от Наредбата за пенсиите и 
осигурителния стаж в частта относно думите 
„... а за ненавършилите пълнолетие – към 
датата на навършване на пълнолетието“ и 
администрацията на Министерския съвет е 
осъдена за съдебни разноски.
Срещу така постановеното решение са 
подадени касационни жалби от министъра 
на труда и социалната политика чрез ст. юрк. 
Ивелина Шопска и от Министерския съвет 
на Република България чрез процесуален 
представител Веселин Ангелов с доводи за 
необоснованост и неправилност на решението.
В касационната жалба на министъра на 
труда и социалната политика са изложени 
съображения за съответствие на чл. 44, ал. 1 
и 2 от НПОС в отменената им част с норма­
тивните актове от по-висока степен – чл. 9, 
ал. 7 от КСО и съответно чл. 97 от Закона за 
отбраната и въоръжените сили на РБ (отм.). 
Административният орган счита, че изиск-
ването за наборна служба е навършването 
на 18 години, поради което с разпоредбата 
от подзаконовия нормативен акт не може